VEGA præsenterer

**Nyege Nyeges** **festmestre har din lørdag - Bamba Pana & Makaveli og Otim Alpha fylder VEGA**

*Kom til euforisk dansefest, når Bamba Pana & Makaveli og Otim Alpha fyrer op for anlægget i Lille VEGA den 23. marts i Lille VEGA.*

Det ugandiske pladeselskab Nyege Nyege præsenterer en overdådig aften i selskab med to bands fra den øverste afrikanske festhylde.

**Bamba Pana & Makaveli**

Jumanne Ramadhani Zegge har under kunstnernavnet Bamba Pana revolutioneret musikscenen i Tanzania sammen med musikkollektivet Sisso. I 2018 udgav han sit anmelderroste debutalbum *Poaa* og Pitchfork skrev bl.a.:

*”Bamba Pana’s cadences are relentless, with the tempo often hovering at warp speed; the knotty, skipping rhythms have a way of making the pulse feel even faster. And the needling electronic tones and bright, faintly dissonant keys only heighten the intensity of the experience, like a dose of laughing gas that makes the whine of the dentist’s drill that much more shrill.”*

Bamba Pana og MC Makaveli fra den sprudlende singeli-scene i Tanazanias hovedstad Dar Es Salaam leverer hyper-energiske liveshows med deres vanvittige, temopfyldte rap. Genren Singeli er inspireret af taraab, som er Sydafrikansk house, der med 180 bpm banker rytme og eufori ind i kroppen.

Duoen har pioneret genren med deres unikke, satiriske tekster om alt fra politikorruption til dating. De bliver serveret i et tykt lag af elementer fra noise, gabber og happy hardcore.

**Otim Alpha**

Til bryllupsfesterne i det nordlige Uganda brager genren acholi også kendt som larakaraka ud af højtalerne. Musikeren Otim Alpha begyndte sammen med produceren Leo Palayeng at mikse genren med vilde, frenetiske synthesizere og vupti havde han skabt sin egen, unikke version kaldet acholitronix. Musikken er tempofyldt med forunderlig polyrytmik og tunge elektroniske flader. Makkerparret har turneret tværs gennem Østafrika og spillet på pladeselskabet Nyege Nyege Tapes Festival, hvor de også har udgivet hitpladen *Gulu City Anthems*.

I 2017 spillede duoen på Unsound Festival, hvor festivaldirektøren efterfølgende begejstret udtalte: *“Every European festival MUST book Otim Alpha!”*

**Fakta om koncerten:**Bamba Pana & Makaveli (TZ) og Otim Alpha (UG)
Lørdag d. 23. marts kl. 21.00
Lille VEGA, Enghavevej 40, 1674 København V
Billetpris: 175 kr. + gebyr
Billetsalget starter i dag kl. 12.00 via vega.dk og Ticketmaster.